[image: ]Introduksjonsmanus til månedens film
Hver måned får vi et ekstra innblikk i et av Misjonssambandets misjonsfelt og i oktober blir vi mer kjent med arbeidet i Sentral-Asia. 

Les mer om Sentral-Asia og last ned filmen på siden for månedens misjonsfelt: Månedens misjonsfelt - Norsk Luthersk Misjonssamband (nlm.no) 
Les enda mer på sidene for Sentral-Asia: Sentral-Asia - Norsk Luthersk Misjonssamband

Mange steder i Sentral-Asia kan det være vanskelig å finne arbeid, og mange, særlig menn, flytter utenlands for å tjene penger. Blant kristne er utfordringen ekstra stor – mange kristne sliter med å finne lønnet arbeid, og når ressurssterke unge dermed forlater landet, gjør det de små fellesskapene av troende enda mer sårbare. Derfor har vi i mange år arbeidet for å hjelpe unge kristne til å se muligheter og starte egne bedrifter.
En av dem er Akmal, som du møter i filmen denne måneden. Og som du vil se, kan slike tiltak gjøre langt mer enn skaffe inntekter. Det kan ha store positive ringvirkninger for liv og relasjoner.
Se filmen her. 

(evt etter filmen og ifbm kollekt)  

Tusen takk for forbønn og gaver, dette betyr at flere i Sentral-Asia får høre om Jesus. 

Årets misjonskampanje Løft blikket
I løpet av året vil tittelen «Løft blikket» vises igjen flere steder. Dette er et tema som Misjonssambandet ønsker å arbeide under dette året. 
Den årlige fast giveraksjonen vil ha denne tittelen, prosjektkatalogen og den tilhørende filmen vil også ha denne tittelen (og oppfordringen). Vi oppfordrer små og store fellesskap til å løfte fram givertjeneste på en eller annen måte. Finn mye forskjellig materiell her: Fast giver-kampanje - Norsk Luthersk Misjonssamband

